CONSTITUCIÓN DUNHA MESA DE CONTRATACIÓN PERMANENTE
ADMINISTRACIÓN LOCAL — Municipal — Cangas (Outros documentos, notificacións e informacións públicas, 25/02/2016)

En cumprimento do disposto no artigo 21.4 do Real Decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, faise pública a composición da mesa de contratación permanente cuxa constitución foi aprobada pola Xunta de Goberno Local en sesión celebrada o día 8.02.2016, mediante acordo cuxo tenor literal é o que segue: “Visto o artigo 320 do Texto Refundido da Lei de Contratos do Sector Público aprobado por Real Decreto Lexislativo 3/2011, do 14 de novembro (TRLCSP) segundo o cal os órganos de contratación das Administracións Públicas estarán asistidos por unha Mesa de Contratación nos procedementos abertos e restrinxidos e nos negociados con publicidade a que se refire o artigo 177.1, sendo potestativa a súa constitución nos procedementos negociados sen publicidade. Vistos os artigos 21 e 22 do Real Decreto 817/2009, do 8 de maio, polo que se desenvolve parcialmente a Lei 30/2007, do 30 de outubro, de Contratos do Sector Público, relativos á composición e funcións das mesas de contratación. Por todo o exposto, esta Alcaldía propón á Xunta de Goberno Local a adopción do seguinte Primeiro.- Constituír unha Mesa de Contratación Permanente que asistirá á Xunta de Goberno Local nos procedementos de adxudicación de tódolos contratos da súa competencia segundo as funcións que nesta materia lle foron delegadas mediante Decreto da Alcaldía de data 2.07.2015 (da que se deu conta ó Pleno na sesión ordinaria realizada o día 31.07.2015) e mediante acordo do Pleno adoptado en sesión extraordinaria realizada o día 26.06.2015. Segundo.- Designar aos seguintes membros da Mesa de Contratación Permanente: Para a válida constitución da Mesa deberán estar presentes a maioría absoluta dos seus membros, e en todo caso, o Presidente, o/a Secretario/a e os dous vogais que teñan atribuídas as funcións correspondentes ao asesoramento xurídico (Secretaria Xeral) e ao control económico-orzamentario do órgano de contratación (Interventora municipal). Tódolos membros da Mesa terán voz e voto, excepto a secretaria que actuará con voz pero sen voto. Cando así o requira a natureza do contrato a adxudicar, o Presidente poderá decidir a incorporación á Mesa de cantos asesores crea convenientes en razón dos seus especiais coñecementos técnicos, e poderán asistir ás reunións con voz pero sen voto, sen que teñan a consideración de vogais nin outra función máis que a de informar e asesorar en forma non vinculante aos compoñentes da Mesa. Terceiro.- A Mesa de Contratación Permanente rexerase en canto ao seu funcionamento, polo presente acordo, polo Texto Refundido da Lei de Contratos do Sector Público aprobado por Real Decreto Lexislativo 3/2011, do 14 de novembro, polo Real Decreto 817/2009, do 8 de maio, que desenvolve parcialmente a Lei 30/2007, do 30 de outubro, de Contratos do Sector Público, polo establecido en materia de órganos colexiados no Capítulo II do Título II da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común, e pola demais normativa que resulte de aplicación. Cuarto.- Declarar derogado o anterior acordo de composición da mesa de contratación permanente que fora adoptado pola Xunta de Goberno Local en sesión de data 15.07.2013 (publicado no BOP nº 151 o día 8.08.2013). Quinto.- Notificar este acordo a tódolos membros e publíquese no Perfil do Contratante do órgano de contratación, no Boletín Oficial da Provincia e no Portal de Transparencia”. Cangas, a 12 de febreiro de 2016.—O Alcalde-Presidente, Xosé Manuel Pazos Varela.